Lav et referat af nedenstående tekst:

Tekst:
Den nordjyske TV-darling, Jesper Sørensen, kendt fra serien 'Drengen i den gamle krop', var for nyligt forbi den røde løber med stjerner som Lars von Trier, Mikael Persbrandt, Bodil Jørgensen og Nikolaj Lie Kaas. Han spiller nemlig opvasker i tredje og sidste sæson af TV-serien 'Riget'. Men faktisk spiller han sammen med endnu en nordjyde. En nordjyde, der dog har noget sværere ved at brilliere på den røde løber. - De har fundet frem til os gennem en artikel, hvor en af mine kolleger har udtalt sig. Så har de ringet til os, fordi de havde hørt, vi kunne noget med robotter. Det fortæller Casper Schou, adjunkt ved Institut for Materialer og Produktion på Aalborg Universitet. Og manden bag AAUs nye filmstjerne. Se indslaget om AAUs robot nederst I virkeligheden hedder robotten Franka Emika Panda. I Riget Exodus spiller den rollen som Bob 2.0. Ligesom Jesper gør robotten sig i opvasken i horrorserien. Casper Schou siger det var en fed oplevelse. - De havde en hel masse ønsker til, hvad robotten skulle gøre, og et af de ønsker, der stikker lidt ud, var, at den skulle se relativt levende ud, siger han. Til lejligheden havde Franka Emika Panda fået øjne, men det var kun for syns skyld. Selvom Casper, Franka og Co. mest 'gemmer' sig på universitetet, var der ikke de store betænkeligheder ved at takke ja til Trier. - Det er jo ikke sådan nogle chancer man får til hverdag, så vi tænkte, det var meget sjovt, så det kunne vi da godt tænke os at prøve at være med til, siger han - også selvom det ikke ligefrem var en hovedrolle. - Selvfølgelig kunne man da ønske sig, at der var meget mere af robotten, men den gør det godt, slutter Casper Schou, der selv var med til optagelserne på Rigshospitalet i København for at styre robotten.

Referat:
Den længe ventede TV-serie har masser af nordjysk islæt i opvasken.